Lubuy Maduk(Truku)

Lubuy Maduk-Truku(獵人袋) 
Sbiyaw musa ta maduk o asi ka niqan lubuy maduk kika niqan ka 
snbu ta. Lubuy kiya o bnarig kingal babuy. Kska lubuy hiya o niqan kari 
djiyun maduk. Pawsa ta dangal siida o rmngaw ta kari maduk ni kika 
empdhuq ta mangal samac/samat. Nasi ta ini adas lubuy nii do uxay/aji ta 
empdhuq mangal samac/samat da.
Lubuy nii o niqan birac/birat, muhing, ubal ni bilaq ngungu. Mangal 
ta bilaq ngungu ni birac/birat samac/samat psaun ta ska lubuy. Mtduwa ta 
sbrigun ka lubuy nii. Nii o kika lubuy maduk ksun ta. Nasi ta ini adas 
lubuy nii do o mawsa maduk ga uxay/aji ta meangal samac/samat uri.
Lubuy nii o bnarig. Duma na ka seejiq o pryuhun dha kingal tunux 
babuy, spuun hiya ka kari maduk uri. Nii o kika lubuy maduk ksun rudan 
ta. Saw ka lubuy kiya o snalu qraqil. Smluun dha bilaq balay lubuy. Dhiya 
o pqyaun dha ska rpun. Ini tduwa pqyaun sapah ni babaw tahuc/tahut. Ini 
tduwa tlngun laqi ni kana seejiq ruwan sapah. Lubuy kiya uri o ini tduwa 
tlngun qrijil/kuyuh. Yasa gaya balay ka saw ni. Dhuq marig lubuy ka seejiq 
o uxay/aji mslxan. Asi ka niqan egu/lala balay pila na. Asi ka pmahun na 
sinaw ka tnpusu sapah. Duri ni smalu uqun peekan na tnpusu sapah.
smbarig siida o ini tduwa pkla seejiq. Saw ni ka smbbarig lubuy maduk
Snakun:Truku